PMIndiaData/PMIndiaSum huggingface dataset:
അഡ്വാന്റേജ് ആസാം- ആഗോള നിക്ഷേപക സംഗമം 2018ന്റെ ഉദ്ഘാടന സമ്മേളനത്തില്‍ പ്രധാനമന്ത്രി പ്രസംഗിക്കും

ഗോഹട്ടിയില്‍ നാളെ അഡ്വാന്റേജ് ആസാം- ആഗോള നിക്ഷേപക സംഗമം 2018ന്റെ ഉദ്ഘാടന സമ്മേളനത്തില്‍ പ്രധാനമന്ത്രി ശ്രീ. നരേന്ദ്ര മോദി പ്രസംഗിക്കും. നിക്ഷേപം പ്രോല്‍സാഹിപ്പിക്കുന്നതിനും നിക്ഷേപത്തിനു സൗകര്യമൊരുക്കാനും ഉള്ള ആസാം ഗവണ്‍മെന്റിന്റെ ഏറ്റവും ബൃഹത്തായ പദ്ധതിയാണു രണ്ടു ദിവസത്തെ ഉച്ചകോടി. സംസ്ഥാനത്തിനുള്ള ഭൂമിശാസ്ത്രപരവും തന്ത്രപ്രാധാന്യപരവുമായ അനുകൂല ഘടകങ്ങള്‍ നിക്ഷേപകര്‍ക്കു മുന്നില്‍ ഉയര്‍ത്തിക്കാട്ടാനാണ് ആസാം ഉദ്ദേശിക്കുന്നത്. കയറ്റുമതി ലക്ഷ്യമിട്ടുള്ള ഉല്‍പാദനവും സേവനങ്ങളും സംബന്ധിച്ച് ദക്ഷിണ, ദക്ഷിണ പൂര്‍വ വികസ്വര സമ്പദ് വ്യവസ്ഥകള്‍ക്കു മുന്നില്‍, ഉല്‍പാദന മേഖലയില്‍ മികവുറ്റ പ്രവര്‍ത്തനം കാഴ്ചവെക്കാന്‍ ആസാമിനുള്ള ശേഷിയും സംസ്ഥാനത്തു ലഭ്യമായിട്ടുള്ള അവസരങ്ങളും ഉച്ചകോടിയില്‍ പ്രദര്‍ശിപ്പിക്കപ്പെടും. ഊര്‍ജം, കൃഷിയും ഭക്ഷ്യസംസ്‌കരണവും, ഐ.ടിയും അനുബന്ധ സേവനങ്ങളും, നദീജല ഗതാഗതവും തുറമുഖ നഗരങ്ങളും, പ്ലാസ്റ്റിക്കും പെട്രോളിയത്തില്‍നിന്നുള്ള രാസവസ്തുക്കളും, ഔഷധങ്ങളും വൈദ്യോപകരണങ്ങളും, കൈത്തറി, വസ്ത്രങ്ങളും കരകൗശല വസ്തുക്കളും, വിനോദസഞ്ചാരം, ആതിഥ്യവും ക്ഷേമവും, വ്യോമഗതാഗതം, പെട്രോളിയവും പ്രകൃതിവാതകവും എന്നീ മേഖലകള്‍ക്ക് ഊന്നല്‍ നല്‍കിക്കൊണ്ട് സംസ്ഥാനത്തുള്ള നിക്ഷേപ സാധ്യതകളെ ഉയര്‍ത്തിക്കാട്ടാനായിരിക്കും ഉച്ചകോടിയിലൂടെ ശ്രമിക്കുക.
തെലുങ്കാന ആന്ധ്ര മുഖ്യമന്ത്രിമാരുമായി പ്രധാനമന്ത്രി ചര്‍ച്ച നടത്തി

കനത്ത മഴ നാശം വിതച്ച തെലുങ്കാനയിലെയും ആന്ധ്രയിലെയും മുഖ്യമന്ത്രിമാരായ ശ്രീ കെ ചന്ദ്രശേഖര്‍ റാവു, ശ്രീ വൈ എസ് ജയമോഹന്‍ റെഡ്ഡി എന്നിവരുമായി പ്രധാനമന്ത്രി ശ്രീ നരേന്ദ്ര മോദി ഫോണില്‍ ബന്ധപ്പെട്ട് ഇരു സംസ്ഥാനങ്ങളിലെയും അവസ്ഥ വിലയിരുത്തി. "കനത്ത മഴ മൂലം കെടുതി അനുഭവിക്കുന്ന തെലുങ്കാനയുടെ മുഖ്യമന്ത്രി ശ്രീ കെസിആര്‍ ഗാരു, ആന്ധ്ര മുഖ്യമന്ത്രി ശ്രീ ജഗന്‍ ഗാരു എന്നിവരുമായി സംസാരിച്ചു. കേന്ദ്ര ഗവണ്‍മെന്റില്‍ നിന്ന് സാധ്യമായ എല്ലാ സഹായങ്ങളും പിന്തുണയും ദുരിതാശ്വാസങ്ങളും വാഗ്ദാനം ചെയ്തിട്ടുമുണ്ട്. പ്രളയ ദുരന്തം അനുഭവിക്കുന്നവര്‍ക്കൊപ്പമാണ് എന്റെ മനസ്". പ്രധാനമന്ത്രി പറഞ്ഞു.
ഭീകവാദത്തെ പ്രതിരോധിക്കാന്‍ ഇന്ത്യയും മൊറോക്കോയും ചേര്‍ന്നുള്ള സംയുക്ത പ്രവര്‍ത്തക സംഘം രൂപീകരിക്കുന്നതിനു മന്ത്രിസഭയുടെ അനുമതി

ഭീകവാദത്തെ പ്രതിരോധിക്കാന്‍ ഇന്ത്യയും മൊറോക്കോയും ചേര്‍ന്നുള്ള സംയുക്ത പ്രവര്‍ത്തക സംഘം രൂപീകരിക്കുന്നതിനു പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്രമന്ത്രിസഭാ യോഗം അനുമതി നല്‍കി. ഭീകരവാദത്തിനെതിരെ ഇന്ത്യയും മൊറോക്കോയും ധാരണാപത്രം ഒപ്പുവെക്കുന്നതു ഭീകരാക്രമണം കുറച്ചുകൊണ്ടുവരുന്നതിനു സഹായകമാകും. ഭീകരവാദികളുടെ പ്രവര്‍ത്തനം സംബന്ധിച്ച വിവരങ്ങള്‍ ലഭിക്കുന്നതിനും കൈമാറുന്നതിനും ഇതു ഗുണകരമാകും.
സര്‍ദാര്‍ വല്ലഭായി പട്ടേലിന് പ്രധാനമന്ത്രി ശ്രദ്ധാജ്ഞലി അര്‍പ്പിച്ചു.

സര്‍ദാര്‍ വല്ലഭായി പട്ടേലിന് അദ്ദേഹത്തിന്റെ ചരമവാര്‍ഷികദിനമായ ഇന്ന് പ്രധാനമന്ത്രി ശ്രീ. നരേന്ദ്ര മോദി ശ്രദ്ധാജ്ഞലി അര്‍പ്പിച്ചു. രാജ്യത്തിനു വേണ്ടി സര്‍ദാര്‍ പട്ടേല്‍ അനുഷ്ടിച്ച അനുകരണീയമായ സേവനങ്ങളാലും ഐക്യവും അഖണ്ഡതയും സംബന്ധിച്ച അദ്ദേഹത്തിന്റെ സന്ദേശവും എക്കാലവും സ്മരിക്കപ്പെടുമെന്ന് പ്രധാനമന്ത്രി പറഞ്ഞു.
കേന്ദ്ര ഗവണ്‍മെന്റ് ജീവനക്കാര്‍ക്ക് ക്ഷാമബത്തയുടെയും (ഡി.എ) പെന്‍ഷന്‍കാരുടെ ക്ഷാമാശ്വാസത്ത (ഡി.ആര്‍)യുടെയും 2022 ജൂലൈ 1 മുതലുള്ള അധിക ഗഢുക്കള്‍ അനുവദിക്കുന്നതിന് കേന്ദ്ര മന്ത്രിസഭയുടെ അംഗീകാരം

കേന്ദ്ര ഗവണ്‍മെന്റ് ജീവനക്കാര്‍ക്ക് 2022 ജൂലൈ ഒന്നു മുതല്‍ കുടിശികയായ ക്ഷാമബത്തയുടെ അധിക ഗഡുവും പെന്‍ഷന്‍കാര്‍ക്ക് ക്ഷാമാശ്വാസത്തിന്റെ നാല് ശതമാനവും അനുവദിക്കുന്നതിന് പ്രധാനമന്ത്രി ശ്രീ നരേന്ദ്രമോദിയുടെ അദ്ധ്യക്ഷതയില്‍ ചേര്‍ന്ന കേന്ദ്ര മന്ത്രിസഭായോഗം അംഗീകാരം നല്‍കി. 2022 ജൂണില്‍ അവസാനിച്ച കാലയളവിലെ അഖിലേന്ത്യാ ഉപഭോക്തൃ വിലസൂചികയില്‍ 12 മാസ ശരാശരിയില്‍ ഉണ്ടായ വര്‍ദ്ധനയുടെ ശതമാനത്തിന്റെ അടിസ്ഥാനത്തിലാണ് തീരുമാനം. കേന്ദ്ര ഗവണ്‍മെന്റ് ജീവനക്കാര്‍ക്കും പെന്‍ഷന്‍കാര്‍ക്കും 2022 ജൂലൈ ഒന്നുമുതല്‍ ഉയര്‍ന്ന തുക ക്ഷാമബത്ത, ക്ഷാമാശ്വാസം എന്നിവയ്ക്ക് അര്‍ഹതയുണ്ടാകും. കേന്ദ്ര ഗവണ്‍മെന്റ് ജീവനക്കാര്‍ക്കുള്ള ക്ഷാമബത്തയുടെ ഈ വര്‍ദ്ധനവ് മൂലമുണ്ടാകുന്ന അധിക സാമ്പത്തിക പ്രത്യാഘാതം പ്രതിവര്‍ഷം 6,591.36 കോടി രൂപയായാണ് കണക്കാക്കുന്നത്; 2022-23 സാമ്പത്തിക വര്‍ഷത്തില്‍ ഇത് 4,394.24 കോടി രൂപയു (അതായത് 2022 ജൂലൈ മുതല്‍ 2023 ഫെബ്രുവരി വരെയുള്ള 8 മാസത്തേക്ക്)മായിരിക്കും. പെന്‍ഷന്‍കാര്‍ക്കുള്ള ക്ഷാമാശ്വാസത്തിലെ വര്‍ദ്ധന മൂലം പ്രതിവര്‍ഷം 6,261.20 കോടി രൂപയുടെ വര്‍ദ്ധനയുണ്ടാകുമെന്നാണ് കണക്കാക്കുന്നത്; 2022-23 സാമ്പത്തിക വര്‍ഷത്തില്‍ ഇത് 4,174.12 കോടി രൂപയും (അതായത് 2022 ജൂലൈ മുതല്‍ 2023 ഫെബ്രുവരി വരെയുള്ള 8 മാസത്തേക്ക്)ആയിരിക്കും. ക്ഷാബത്ത, ക്ഷാമാശ്വാസം എന്നിവയിലൂടെ ഖജനാവിനുണ്ടാകുന്ന സംയോജിത ബാദ്ധ്യത പ്രതിവര്‍ഷം 12,852.56 കോടി രൂപ വരും; 2022-23 സാമ്പത്തിക വര്‍ഷത്തില്‍ ഇത് 8,568.36 കോടി രൂപയും (അതായത് 2022 ജൂലൈ മുതല്‍ 2023 ഫെബ്രുവരി വരെയുള്ള 8 മാസത്തേക്ക്) ആയിരിക്കും.
‘റണ്‍ ഫോര്‍ റിയോ’ പ്രധാനമന്ത്രി ഫ്‌ളാഗ് ഓഫ് ചെയ്തു, രാജ്യത്തിനായി പരമാവധി സംഭാവന ചെയ്യണമെന്ന് അത്‌ലറ്റുകളോട് ആഹ്വാനം ചെയ്തു

ന്യൂഡെല്‍ഹിയിലെ ധ്യാന്‍ചന്ദ് ദേശീയ സ്‌റ്റേഡിയത്തില്‍ ‘റണ്‍ ഫോര്‍ റിയോ’ പ്രധാനമന്ത്രി ശ്രീ. നരേന്ദ്ര മോദി ഫ്‌ളാഗ് ഓഫ് ചെയ്തു. റിയോ ഒളിംപിക്‌സിലേക്കുള്ള ഇന്ത്യന്‍ സംഘത്തിലെ ഓരോ താരവും തങ്ങളുടെ സ്ഥാനമുറപ്പിക്കുന്നതിനായി കഠിനാധ്വാനം ചെയിതിട്ടുണ്ടെന്നും അവര്‍ക്കു രാജ്യത്തിനായി മികച്ച സംഭാവന നല്‍കാന്‍ സാധിക്കുമെന്നും പ്രധാനമന്ത്രി പറഞ്ഞു. ഇന്ത്യന്‍ കായികതാരങ്ങള്‍ക്കു ലോകജനതയുടെ മനസ്സുകളെ കീഴടക്കാന്‍ സാധിക്കുമെന്നും ഇന്ത്യയുടെ മഹത്വം ലോകത്തിനു മുന്നില്‍ പ്രകടമാക്കാന്‍ സാധിക്കുമെന്നും അദ്ദേഹം ആത്മവിശ്വാസം പ്രകടിപ്പിച്ചു. 2020ല്‍ നടക്കാനിരിക്കുന്ന ടോക്യോ ഒളിംപിക്‌സിനു തയ്യാറെടുക്കാന്‍ ആഹ്വാനം ചെയ്ത പ്രധാനമന്ത്രി, അടുത്ത ഒളിംപിക്‌സിലേക്ക് ഓരോ ജില്ലയില്‍നിന്നും ഓരോ താരങ്ങള്‍ വീതം യോഗ്യത നേടുന്ന സ്ഥിതിയുണ്ടാകണമെന്ന് ആവശ്യപ്പെട്ടു. സാഹചര്യങ്ങളുമായി ഇണങ്ങുന്നതിനായി ഇപ്രാവശ്യത്തെ സംഘത്തെ നേരത്തേ അയച്ചുവെന്നു പ്രധാനമന്ത്രി വ്യക്തമാക്കി. എല്ലാ ഒളിംപിക്‌സ് താരങ്ങള്‍ക്കും അദ്ദേഹം ആശംസകള്‍ നേര്‍ന്നു. ‘കായിക മല്‍സരങ്ങള്‍ ജീവിതത്തില്‍ അനിവാര്യമായ ഒന്നാണ്. എല്ലാവരും കളിക്കുകയും പ്രതിഭ ആര്‍ജിക്കുകയും ചെയ്യട്ടെ.’ -പ്രധാനമന്ത്രി പറഞ്ഞു. ഒളിംപിക്‌സ് ബ്രോഷര്‍ പ്രകാശനവും അദ്ദേഹം നിര്‍വഹിച്ചു.
നാല് ജി.എസ്.റ്റി. ബില്ലുകള്‍ക്ക് കേന്ദ്ര മന്ത്രിസഭയുടെ അംഗീകാരം

ചരക്ക് സേവന നികുതി (ജി.എസ്.റ്റി) യുമായി ബന്ധപ്പെട്ട താഴെപ്പറയുന്ന നാല് ബില്ലുകള്‍ക്ക് പ്രധാനമന്ത്രി ശ്രീ. നരേന്ദ്ര മോദിയുടെ അദ്ധ്യക്ഷതയില്‍ ചേര്‍ന്ന കേന്ദ്ര മന്ത്രിസഭാ യോഗം അംഗീകാരം നല്‍കി: 1. കേന്ദ്ര ചരക്ക് സേവന നികുതി ബില്‍ 2017 (സി.ജി.എസ്.റ്റി ബില്‍) 2. സംയോജിത ചരക്ക് സേവന നികുതി ബില്‍ 2017 (ഐ.ജി.എസ്.റ്റി ബില്‍) 3. കേന്ദ്ര ഭരണ പ്രദേശങ്ങളിലെ ചരക്ക് സേവന നികുതി ബില്‍ 2017 (യു.റ്റി.ജി.എസ്.റ്റി ബില്‍) 4. ചരക്ക് സേവന നികുതി (സംസ്ഥാനങ്ങള്‍ക്കുള്ള നഷ്ട പരിഹാരം) ബില്‍ 2017 (നഷ്ട പരിഹാര ബില്‍) കഴിഞ്ഞ ആറ് മാസങ്ങളിലായി നടന്ന ജി.എസ്.റ്റി. കൗണ്‍സിലിന്റെ 12 യോഗങ്ങളിലായി വകുപ്പ് തിരിച്ചുള്ള ചര്‍ച്ചകള്‍ക്ക് ശേഷം ഈ നാല് ബില്ലുകള്‍ക്കും കൗണ്‍സില്‍ നേരത്തെ അംഗീകാരം നല്‍കിയിരുന്നു. സംസ്ഥാനങ്ങള്‍ക്കകത്ത് ചരക്കുകളുടെയും സേവനങ്ങളുടെയും വിതരണത്തിന് കേന്ദ്ര ഗവണ്‍മെന്റിന് നികുതി ചുമത്താനും പിരിക്കാനും വ്യവസ്ഥ ചെയ്യുന്നതാണ് സി.ജി.എസ്.റ്റി. ബില്‍. മറുവശത്ത് സംസ്ഥാനങ്ങള്‍ തമ്മില്‍ ചരക്കുകളും സേവനങ്ങളും വിതരണം ചെയ്യുന്നതിന് നികുതി ചുമത്താനും പിരിക്കാനും കേന്ദ്ര ഗവണ്‍മെന്റിന് അനുമതി നല്‍കുന്ന വകുപ്പുകളാണ് ഐ.ജി.എസ്.റ്റി. ബില്ലിലുള്ളത്. നിയമസഭകളില്ലാത്ത കേന്ദ്ര ഭരണ പ്രദേശങ്ങള്‍ക്കുള്ളില്‍ ചരക്കുകളും സേവനങ്ങളും വിതരണം ചെയ്യുന്നതിന് നികുതി ചുമത്താനും പിരിക്കാനുമുള്ള വ്യവസ്ഥകളടങ്ങുന്നതാണ് യു.റ്റി. ജി.എസ്.റ്റി ബില്‍. 2016 ലെ ഭരണഘടനയുടെ നൂറ്റിയൊന്നാം ഭേദഗതിയിലെ പതിനെട്ടാം വകുപ്പ് പ്രകാരം ചരക്ക് സേവന നികുതി നടപ്പിലാക്കുന്നത് മൂലം സംസ്ഥാനങ്ങള്‍ക്കുണ്ടാകുന്ന റവന്യൂ നഷ്ടത്തിന് അഞ്ച് വര്‍ഷത്തേയ്ക്ക് നഷ്ട പരിഹാരം നല്‍കാന്‍ വ്യവസ്ഥ ചെയ്യുന്നതാണ് നഷ്ട പരിഹാര ബില്‍. പശ്ചാത്തലം രാജ്യത്തെ ഏറ്റവും വലിയ പരിഷ്‌ക്കരണങ്ങളിലൊന്നായ ചരക്ക് സേവന നികുതി എത്രയും വേഗം പ്രാബല്യത്തില്‍ കൊണ്ടുവരാന്‍ ഗവണ്‍മെന്റ് പ്രതിജ്ഞാബദ്ധമാണ്. ജൂലൈ ഒന്നു മുതല്‍ ജി.എസ്.റ്റി ക്ക് സമാരംഭം കുറിക്കാന്‍ ജി.എസ്.റ്റി. കൗണ്‍സില്‍ തീരുമാനിച്ചിട്ടുണ്ട്. ചരക്ക് സേവന നികുതി സമ്പ്രദായത്തിന്റെ വ്യവസ്ഥകളെ കുറിച്ച് വ്യാപാര വ്യവസായ മേഖലയ്ക്ക് വിശദീകരിച്ച് കൊടുക്കാന്‍ രാജ്യത്തുടനീളം ശ്രമങ്ങള്‍ നടത്തുമെന്ന് ധനകാര്യമന്ത്രി തന്റെ ബജറ്റ് പ്രസംഗത്തില്‍ പരാമര്‍ശിച്ചിട്ടുണ്ട്‌
2018 കോമണ്‍വെല്‍ത്ത് ഗെയിംസിലെ ടേബിള്‍ ടെന്നീസ് മെഡല്‍ ജേതാക്കളുമായി പ്രധാനമന്ത്രി കൂടിക്കാഴ്ച നടത്തി

2018 ലെ കോമണ്‍വെല്‍ത്ത് ഗെയിംസിലെ ടേബിള്‍ ടെന്നീസ് മെഡല്‍ ജേതാക്കളുമായി പ്രധാനമന്ത്രി ശ്രീ. നരേന്ദ്ര മോദി ഇന്ന് കൂടിക്കാഴ്ച നടത്തി. ന്യൂഡല്‍ഹിയിലെ പാര്‍ലമെന്റ് മന്ദിരത്തിലാണ് കായിക താരങ്ങള്‍ പ്രധാനമന്ത്രിയെ സന്ദര്‍ശിച്ചത്. അന്താരാഷ്ട്ര തലത്തിലെ അതുല്യമായ പ്രകടനത്തിന് മെഡല്‍ ജേതാക്കളെ പ്രധാനമന്ത്രി അഭിനന്ദിച്ചു. അവരുടെ പ്രകടനം രാഷ്ട്രത്തിന് മുഴുവന്‍ അഭിമാനം പകര്‍ന്നതായി പ്രധാനമന്ത്രി പറഞ്ഞു. ഇന്ത്യയിലെ ചെറു പട്ടണങ്ങളില്‍ നിന്ന് ഉയര്‍ന്നു വരുന്ന കായിക പ്രതിഭകളെക്കുറിച്ച് പരാമര്‍ശിച്ച പ്രധാനമന്ത്രി അവരെ തുടര്‍ച്ചയായി പരിപോഷിപ്പിക്കേണ്ടതിന്റെ ആവശ്യകത ഊന്നിപ്പറഞ്ഞു. കേന്ദ്ര പെട്രോളിയം പ്രകൃതി വാതക മന്ത്രി ശ്രീ. ധര്‍മേന്ദ്ര പ്രധാനും കേന്ദ്ര യുവജനകാര്യ, കായിക സഹമന്ത്രി (സ്വതന്ത്ര ചുമതല) കേണല്‍ രാജ്യവര്‍ദ്ധന്‍ സിംഗ് റാത്തോഡും തദവസരത്തില്‍ സന്നിഹിതരായിരുന്നു.
പ്രധാനമന്ത്രി ഗുജറാത്തിൽ നിന്നുള്ള ജില്ലാ പഞ്ചായത്ത് അംഗങ്ങളുമായി കൂടിക്കാഴ്ച നടത്തി

പ്രധാനമന്ത്രി ശ്രീ നരേന്ദ്ര മോദി ഇന്ന് ഗുജറാത്തിൽ നിന്നുള്ള ജില്ലാ പഞ്ചായത്ത് അംഗങ്ങളുമായി കൂടിക്കാഴ്ച നടത്തി. ഗ്രാമങ്ങളിലെ ജീവിത നിലവാരവും അടിസ്ഥാന സൗകര്യങ്ങളും മെച്ചപ്പെടുത്തുന്നതിനുള്ള വഴികളെക്കുറിച്ചുള്ള അവരുടെ കാഴ്ചപ്പാടുകളെ അദ്ദേഹം അഭിനന്ദിച്ചു. പ്രധാനമന്ത്രി ട്വീറ്റ് ചെയ്തു: "ഗുജറാത്തിൽ നിന്നുള്ള ജില്ലാ പഞ്ചായത്ത് അംഗങ്ങളുമായി ഒരു അത്ഭുതകരമായ മീറ്റിംഗ് നടത്തി. ഗ്രാമങ്ങളിലെ ജീവിത നിലവാരവും അടിസ്ഥാന സൗകര്യങ്ങളും മെച്ചപ്പെടുത്തുന്നതിനുള്ള മാർഗങ്ങളെക്കുറിച്ച് അവർക്ക് ഉൾക്കാഴ്ചയുള്ള കാഴ്ചപ്പാടുകൾ ഉണ്ടായിരുന്നു."
മൻ കി ബാത്തിനായി പ്രധാനമന്ത്രി ആശയങ്ങളും നിർദേശങ്ങളും  ക്ഷണിക്കുന്നു

2022 ഓഗസ്റ്റ് 28-ന് രാവിലെ 11 മണിക്ക് നിശ്ചയിച്ചിട്ടുള്ള മൻ കി ബാത്തിന്റെ വരാനിരിക്കുന്ന എപ്പിസോഡിനായുള്ള ആശയങ്ങളും നിർദേശങ്ങളും പങ്കിടാൻ പ്രധാനമന്ത്രി ശ്രീ നരേന്ദ്ര മോദി ജനങ്ങളെ ക്ഷണിച്ചു. ആശയങ്ങൾ MyGov, Namo App എന്നിവയിൽ പങ്കിടാം അല്ലെങ്കിൽ സന്ദേശം റെക്കോർഡ് ചെയ്യാൻ 1800-11-7800 എന്ന നമ്പർ ഡയൽ ചെയ്യാം. MyGov-ന്റെ ക്ഷണം പങ്കിട്ടുകൊണ്ട് പ്രധാനമന്ത്രി ട്വീറ്റ് ചെയ്തു; “ആഗസ്റ്റ് 28-ന് വരാനിരിക്കുന്ന മൻ കി ബാത്ത്‌ പരിപാടിയ്ക്കായുള്ള ആശയങ്ങളും നിർദേശങ്ങളും പ്രതീക്ഷിക്കുന്നു. MyGov അല്ലെങ്കിൽ NaMo ആപ്പിൽ എഴുതുക. പകരമായി, 1800-11-7800 ഡയൽ ചെയ്ത് ഒരു സന്ദേശം റെക്കോർഡ് ചെയ്യുക.
ഇന്ത്യയും വിയറ്റ്‌നാമും തമ്മിലുള്ള സൈബര്‍ സുരക്ഷാ ധാരണാപത്രത്തിനു മന്ത്രിസഭ അംഗീകാരം നല്‍കി

ഇന്ത്യയും വിയറ്റ്‌നാമും തമ്മിലുള്ള സൈബര്‍ സുരക്ഷാ ധാരണാപത്രത്തിനു പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്രമന്ത്രിസഭാ യോഗം അംഗീകാരം നല്‍കി. 2016 സെപ്റ്റംബര്‍ മൂന്നിനു ഹാനോയില്‍വെച്ച് ഇന്ത്യന്‍ കംപ്യൂട്ടര്‍ എമര്‍ജന്‍സി റെസ്‌പോണ്‍സ് ടീ(സേര്‍ട്ട്-ഇന്‍)മും വിയറ്റ്‌നാം പൊതുസുരക്ഷാ വകുപ്പുമാണ് ധാരണാപത്രം ഒപ്പുവെച്ചത്. ഇന്ത്യക്കും വിയറ്റ്‌നാമിനും ഇടയില്‍ സൈബര്‍ സുരക്ഷയുമായി ബന്ധപ്പെട്ട പ്രശ്‌നങ്ങള്‍ കണ്ടെത്താനും പരിഹരിക്കാനും പ്രതിരോധിക്കാനുമായി അറിവും അനുഭവജ്ഞാനവും കൈമാറുന്നതിനായി കൂടുതല്‍ സഹകരണം ഉറപ്പാക്കുകയാണു ധാരണാപത്രത്തിന്റെ ഉദ്ദേശ്യം. വിയറ്റ്‌നാമില്‍ സൈബര്‍ സുരക്ഷ സംബന്ധിച്ചു സ്ഥാപനപരമായും ശേഷിവര്‍ധനാപരമായും നേട്ടമുണ്ടാകുന്നതോടെ ധാരണാപത്രം നടപ്പാക്കുന്നത് സൈബര്‍ സുരക്ഷാ മേഖലയില്‍ ഇരു രാജ്യങ്ങള്‍ക്കും നേട്ടം പ്രദാനം ചെയ്യും.
അമേരിക്കയുടെ 246-ാം സ്വാതന്ത്ര്യദിനത്തിൽ പ്രധാനമന്ത്രി ആശംസകൾ നേർന്നു

അമേരിക്കൻ ഐക്യനാടുകളുടെ 246-ാമത് സ്വാതന്ത്ര്യ ദിനത്തിൽ പ്രധാനമന്ത്രി ശ്രീ നരേന്ദ്ര മോദി, പ്രസിഡന്റ് ജോ ബൈഡൻ, വൈസ് പ്രസിഡന്റ്, കമലാ ഹാരിസ്, യു എസ്എയിലെ ജനങ്ങൾ എന്നിവർക്ക് ആശംസകൾ നേർന്നു. പ്രധാനമന്ത്രി ട്വീറ്റ് ചെയ്തു : "യുണൈറ്റഡ് സ്റ്റേറ്റ്സ് ഓഫ് അമേരിക്കയുടെ 246-ാം സ്വാതന്ത്ര്യ ദിനത്തിൽ, പ്രസിഡന്റ് ജോ ബൈഡൻ, വൈസ് പ്രസിഡന്റ് കമലാ ഹാരിസ്, യുഎസ്എയിലെ ജനങ്ങൾ എന്നിവർക്ക് എന്റെ ഊഷ്മളമായ ആശംസകളും അഭിനന്ദനങ്ങളും ."
പ്രഥമ ഫിലിപ്പ് കോട്‌ലര്‍ പ്രസിഡന്‍ഷ്യല്‍ അവാര്‍ഡ് പ്രധാനമന്ത്രിക്കു സമ്മാനിച്ചു

ന്യൂഡെല്‍ഹി 7 ലോക കല്യാണ്‍ മാര്‍ഗില്‍ നടന്ന ചടങ്ങില്‍ പ്രഥപ ഫിലിപ് കോട്‌ലര്‍ പ്രസിഡന്‍ഷ്യല്‍ അവാര്‍ഡ് പ്രധാനമന്ത്രി ശ്രീ. നരേന്ദ്ര മോദി ഏറ്റുവാങ്ങി. ജനങ്ങള്‍, ലാഭം, ഗ്രഹം എന്നീ മൂന്ന് ആശയങ്ങള്‍ അടിസ്ഥാനമാക്കിയാണ് അവാര്‍ഡ് നല്‍കുന്നത്. പ്രതിവര്‍ഷം ഓരോ രാഷ്ട്രനായകര്‍ക്കാണ് ഇതു സമ്മാനിക്കുക. ്അവാര്‍ഡ് കീര്‍ത്തിപത്രത്തില്‍നിന്ന്: ‘അദ്ദേഹത്തിന്റെ നേതൃപരമായ വീക്ഷണം സാമൂഹിക നേട്ടങ്ങള്‍ക്കും സാമ്പത്തിക ഉള്‍ച്ചേര്‍ക്കലിനും കാരണമായിത്തീര്‍ന്ന സവിശേഷ തിരിച്ചറിയല്‍ നമ്പരായ ആധാര്‍ ഉള്‍പ്പെടെയുള്ള ഡിജിറ്റല്‍ വിപ്ലവത്തിലേക്ക് ഇന്ത്യയെ നയിച്ചു. ഇത് ഇന്ത്യയില്‍ സംരംഭകത്വവും സുഗമമായ ബിസിനസും സാധ്യമാക്കുകയും 21ാം നൂറ്റാണ്ടിന് ഉതകുന്ന അടിസ്ഥാനസൗകര്യം ലഭ്യമാക്കുകയും ചെയ്യുന്നു.’ ‘ഇന്ത്യയെ ലോകത്തിലെ ഏറ്റവും ആകര്‍ഷകമായ ഉല്‍പാദന, വാണിജ്യ കേന്ദ്രങ്ങളില്‍ ഒന്നാക്കി മാറ്റിയ’ മെയ്ക്ക് ഇന്‍ ഇന്ത്യ, സ്റ്റാര്‍ട്ടപ്പ് ഇന്ത്യ, ഡിജിറ്റല്‍ ഇന്ത്യ, സ്വച്ഛ് ഭാരത് തുടങ്ങിയ പദ്ധതികളെക്കുറിച്ചും പ്രശസ്തിപത്രത്തില്‍ പരാമര്‍ശിക്കുന്നുണ്ട്. നോര്‍ത്ത് വെസ്‌റ്റേണ്‍ യൂണിവേഴ്‌സിറ്റി, കെല്ലോഗ് സ്‌കൂള്‍ ഓഫ് മാനേജ്‌മെന്റിലെ വിപണന വിഭാഗം പ്രൊഫസറാണ് ലോകാരാധ്യനായ പ്രൊഫ. ഫിലിപ് കോട്‌ലര്‍. അനാരോഗ്യം നിമിത്തം അവാര്‍ഡ്ദാന ചടങ്ങില്‍ സംബന്ധിക്കാന്‍ സാധിക്കാഞ്ഞ അദ്ദേഹം, അവാര്‍ഡ് സമ്മാനിക്കാന്‍ അമേരിക്കയിലെ ജോര്‍ജിയയിലെ എമോറി സര്‍വകലാശാലയിലെ ഡോ. ജഗദീഷ് സേഥിനെ അയച്ചിരുന്നു.
അഭിലാഷ  ജില്ലാ പരിപാടിയുടെ   വിജയത്തിൽ പ്രധാനമന്ത്രി സന്തോഷം പ്രകടിപ്പിച്ചു

ആരോഗ്യം, പോഷകാഹാരം, വിദ്യാഭ്യാസം, കയറ്റുമതി തുടങ്ങിയ മേഖലകളിൽ അഭിലാഷ ജില്ലാ പരിപാടി വിജയിച്ചതിൽ പ്രധാനമന്ത്രി ശ്രീ നരേന്ദ്ര മോദി സന്തോഷം പ്രകടിപ്പിച്ചു. പ്രധാനമന്ത്രി ട്വീറ്റ് ചെയ്തു; “ആരോഗ്യം, പോഷകാഹാരം, വിദ്യാഭ്യാസം അല്ലെങ്കിൽ കയറ്റുമതി എന്നിങ്ങനെ വിവിധ മേഖലകളിൽ അഭിലാഷ ജില്ലകളുടെ വിജയം ഹൃദ്യമാണ്. അഭിലാഷ ജില്ലാ പരിപാടിയിലൂടെ ലക്ഷക്കണക്കിന് ആളുകളുടെ ജീവിതം മാറുന്നത് കാണുന്നതിൽ സന്തോഷമുണ്ട്.
ഉപരാഷ്ട്രപതി ഹാമിദ് അന്‍സാരിയുടെ വിടവാങ്ങല്‍ വേളയില്‍ പ്രധാനമന്ത്രി രാജ്യസഭയില്‍ നടത്തിയ പ്രസ്ഥാവന

ആദരണീയനായ അധ്യക്ഷന്‍, ദീര്‍ഘ കാലത്തെ പൊതു സേവനത്തിനു ശേഷം ഇന്ന് അങ്ങ് പുതിയ ഒരു പ്രവര്‍ത്തന മേഖലയിലേയ്ക്കു കടക്കും എന്ന് ഞാന്‍ വിശ്വസിക്കുന്നു. കാരണം അങ്ങ് ഇപ്പോഴും ശാരീരികമായി വളരെ ആരോഗ്യവാനാണ്. രാഷ്ട്രീയ പ്രവര്‍ത്തനത്തിന്റെ നീണ്ട ചരിത്രമുള്ള കുടുംബ പശ്ചാത്തലമാണ് അങ്ങയുടെത്. പിതാമഹന്‍ ദേശീയ പാര്‍ട്ടിയുടെ പ്രസിഡന്റായിരുന്നു, കോണ്‍സ്റ്റിറ്റ്വന്‍റ് സഭാംഗമായിരുന്നു. ഒരു തരത്തില്‍ പറഞ്ഞാല്‍, പൊതുജീവിതത്തില്‍, പ്രത്യേകിച്ച് കോണ്‍ഗ്രസ് പാര്‍ട്ടിയുടെ പ്രവര്‍ത്തനങ്ങളിലും ഖിലാഫത്ത് പ്രസ്ഥാനത്തിലും സുപ്രധാന പങ്കു വഹിച്ച പൂര്‍വികരുടെ കുടുംബത്തില്‍ നിന്നാണ് അങ്ങു വരുന്നത്. താങ്കള്‍ ഒരു നയതന്ത്രജ്ഞന്‍ ആയിരുന്നു. ആരാണ് ഒരു നയതന്ത്രജ്ഞന്‍? പ്രധാനമന്ത്രി ആയതിനു ശേഷം മാത്രമാണ് എനിക്ക് ഇതു മനസിലായത്. കാരണം ഒരാള്‍ ചിരിക്കുമ്പോള്‍ എന്താണ് അര്‍ത്ഥമാക്കുന്നത്; അല്ലെങ്കില്‍ ഹസ്തദാനം ചെയ്യുന്നതിന്റെ അര്‍ത്ഥം എന്താണ് എന്നൊന്നും ആര്‍ക്കും പെട്ടന്ന് മനസിലാവില്ല. ഇതിനു കാരണം ഇപ്രകാരം ചെയ്യാനാണ് അവര്‍ക്ക് പരിശീലനം ലഭിച്ചിരിക്കുന്നത്. പക്ഷെ കഴിഞ്ഞ പത്തു വര്‍ഷമായി ഈ ശേഷി ഇവിടെ പ്രയോഗിക്കപ്പെടേണ്ടതായിരുന്നു, എങ്കില്‍ അത് സഭയ്ക്ക് തീര്‍ച്ചയായും പ്രയോജനപ്പെടുമായിരുന്നു. ഒരു നയതന്ത്രജ്ഞന്‍ എന്ന നിലയില്‍ അങ്ങയുടെ ഔദ്യോഗിക ജീവിതം പശ്ചിമേഷ്യയുമായിരുന്നല്ലോ കൂടുതല്‍ ബന്ധപ്പെട്ടിരുന്നത്. പൊതു ജീവിതത്തില്‍ ഒരേ മേഖലയില്‍ , ഒരേ സാഹചര്യത്തില്‍, ഒരേ ചിന്തകളും ചര്‍ച്ചകളുമായി അങ്ങ് അനേകം വര്‍ഷങ്ങള്‍ ചെലവഴിച്ചു. അത്തരം ആളുകളുമായിട്ടായിരുന്നു അങ്ങയുടെ സഹവാസം. വിരമിച്ച ശേഷവും അങ്ങയുടെ പ്രവര്‍ത്തന മണ്ഡലം അതായിരുന്നുല്ലോ. അത് ന്യൂനപക്ഷ കമ്മിഷനായാലും അലിഗഡ് മുസ്ലീം സര്‍വകലാശാല ആയാലും. എന്നാല്‍ ആ പത്തു വര്‍ഷത്തെ ഉത്തരവാദിത്തം തികച്ചും ഭിന്നമായിരുന്നു. ഒരു ഭരണഘടനയുടെ ചട്ടക്കൂട്ടില്‍ ഒതുങ്ങിയുള്ള പ്രവര്‍ത്തനം. പക്ഷെ അത് നന്നായി ചെയ്യുവാന്‍ അങ്ങു കഠിനമായി അധ്വാനിച്ചു. ഒരു പക്ഷെ പലര്‍ക്കും ബുദ്ധിമുട്ടാവാം, എന്നാല്‍ അങ്ങേയ്ക്ക് ഇതു പ്രശ്‌നമാവില്ല, കാരണം അങ്ങ് ഈ സ്വാതന്ത്ര്യം ആസ്വദിക്കും. മാത്രവുമല്ല അങ്ങയുടെ സ്വതന്ത്രചിന്താ ധാരകള്‍ക്കൊത്തു പ്രവര്‍ത്തിക്കാനുള്ള അവസരമാകും ഇനി അങ്ങേയ്ക്കു ലഭിക്കുക. നമുക്കു വളരെയധികമൊന്നും പരസ്പരം അടുത്ത് ഇടപഴകാന്‍ സാധിച്ചില്ലെങ്കിലും, തമ്മില്‍ കാണുമ്പോഴെല്ലാം എനിക്ക് അങ്ങില്‍ നിന്നു പഠിക്കാന്‍ ധാരാളം ഉണ്ടായിരുന്നു. വിദേശയാത്രകള്‍ക്കു മുമ്പും അതിനു ശേഷവും അങ്ങുമായി സംസാരിക്കാന്‍ അവസരം ലഭിച്ചപ്പോഴെല്ലാം, അങ്ങയുടെ ഉള്‍ക്കാഴ്ച്ച എനിക്ക് കൃത്യമായി അനുഭവപ്പെട്ടു. എന്റെ ധാരണകള്‍ കൂടുതല്‍ വിസ്തൃതമാക്കാന്‍ ഇത് എന്നെ വളരെ സഹായിച്ചു. അതിന്റെ പേരില്‍ എനിക്ക് അങ്ങയോട് വലിയ കടപ്പാടുണ്ട്. എന്റെ ഹൃദയത്തിന്റെ അഗാധതയില്‍ നിന്നുള്ള കൃതജ്ഞത ഞാന്‍ അറിയിക്കട്ടെ. രാജ്യത്തിന്റെ ഉപരാഷ്ട്രപതി എന്ന നിലയില്‍ അങ്ങനുഷ്ഠിച്ച സേവനത്തിന് ഇരു സഭകളുടെയും, ഈ രാജ്യത്തെ ജനങ്ങളുടെയും പേരില്‍ ഞാന്‍ അങ്ങേയ്ക്കു നന്ദി പറയുന്നു. അങ്ങയുടെ നേട്ടങ്ങള്‍, അനുഭവം, വിരമിച്ച ശേഷമുള്ള പദവി എന്നിവയ്ക്ക് വലിയ പ്രസക്തിയുണ്ട്. ഭരണ ഘടന പിന്തുടര്‍ന്നുകൊണ്ട് തുടര്‍ന്നുള്ള അങ്ങയുടെ സമയവും ഊര്‍ജ്ജവും രാജ്യത്തെ മുന്നോട്ടു നയിക്കാന്‍ സഹായകമാകും എന്നു ഞാന്‍ പ്രതീക്ഷിക്കുന്നു. ശുഭാശംസകള്‍. വളരെ നന്ദി.
രാജ്യസുരക്ഷ സംബന്ധിച്ച് ഇന്ത്യയും യു.എസ്.എയും തമ്മില്‍ സഹകരിക്കുന്നതിനുള്ള ധാരണാപത്രം ഒപ്പുവെക്കുന്നതിനു മന്ത്രിസഭാ അനുമതി

രാജ്യസുരക്ഷ സംബന്ധിച്ച് ഇന്ത്യയും യു.എസ്.എയും തമ്മില്‍ സഹകരിക്കുന്നതിനുള്ള ധാരണാപത്രം ഒപ്പുവെക്കുന്നതിനു പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്ര മന്ത്രിസഭാ യോഗം അനുമതി നല്‍കി. സഹകരണ കരാര്‍ ഇന്ത്യയും യു.എസ്.എയുമായുള്ള ഉഭയകക്ഷിസുരക്ഷാ ബന്ധത്തെ ശക്തിപ്പെടുത്തും. ഇരു രാജ്യങ്ങളും തമ്മിലുള്ള ദേശസുരക്ഷാ ചര്‍ച്ചകള്‍ പ്രകാരം രൂപീകരിക്കാന്‍ തീരുമാനിച്ച ആറ് ഉപസംഘങ്ങള്‍ക്കിടയിലുള്ള ഏകോപനത്തിനും ബന്ധത്തിനുംകൂടി ഇതു സഹായകമാകും.
106 ഉള്നാടന് ജലപാതകളെ ദേശീയ ജലപാതകളായി പ്രഖ്യാപിക്കുന്നതിനുള്ള കേന്ദ്രനിയമനിര്മാണത്തിനു കേന്ദ്രമന്ത്രിസഭയുടെ അനുമതി.

നിലവിലുള്ള അഞ്ച് ദേശീയ ജലപാതകള്ക്കൊപ്പം 106 ഉള്നാടന് ജലപാതകളെക്കൂടി ദേശീയ ജലപാതകളില് പെടുത്തുന്നതിനുള്ള ദേശീയ ജലപാത (ഭേദഗതി) ബില് 2015ന് പ്രധാനമന്ത്രി ശ്രീ. നരേന്ദ്രമോദി അധ്യക്ഷനായുള്ള കേന്ദ്രമന്ത്രിസഭ അനുമതി നല്കി. ടൂറിസം, വ്യവസായം എന്നിവയുടെ വികസനത്തിനൊപ്പം രാജ്യത്തിനൊട്ടാകെ ചെലവുകുറഞ്ഞതും പ്രകൃതിയോട് ഇണങ്ങിനില്ക്കുന്നതുമായ യാത്രാസംവിധാനം ഇതോടെ യാഥാര്ത്ഥ്യമാകും. സംസ്ഥാന സര്ക്കാരുകളുടെയും ഗതാഗതം, സാംസ്കാരികം, വിനോദം എന്നിവയ്ക്കായുള്ള പാര്ലമെന്ററി സ്റ്റാന്ഡിംങ് കമ്മറ്റിയുമായി ബന്ധപ്പെട്ട വകുപ്പിന്റെയും നിര്ദ്ദേശാനുസരണമായിരിക്കും നിയമഭേദഗതി. കേരളത്തിലെ മൂന്ന് ജലപാതകള് ഇതില് ഉള്പ്പെടുത്തിയിട്ടുണ്ട്. ജലപാതകളുമായി ബന്ധപ്പെട്ട സാമ്പത്തിക സാങ്കേതിക പഠനങ്ങളും സാധ്യതകളുമെല്ലാം ഇന്ലാന്റ് വാട്ടര് വെയ്സ് അതോറിറ്റി ഓഫ് ഇന്ത്യ (ഐ. ഡബ്ള്യു.എ.ഐ.)യ്ക്കു കീഴിലായിരിക്കും. നദീതടം, ജലോപയോഗം, അനുബന്ധ പ്രദേശങ്ങളുടെ അവകാശം എന്നിവ അതതു സംസ്ഥാന സര്ക്കാരുകളില് നിക്ഷിപ്തമായിരിക്കും. സമീപ പ്രദേശങ്ങളുടെ വികസനം യാഥാര്ഥ്യമാകുമെന്നതിനൊപ്പം റോഡുകളിലെ ഗതാഗതക്കുരുക്കും അപകടങ്ങളും കുറയ്ക്കാനാവുമെന്നതും കടത്തുയാത്രക്കാര്ക്ക് ചെലവു കുറഞ്ഞ യാത്രാസംവിധാനം ലഭ്യമാക്കാമെന്നതും സംസ്ഥാനങ്ങള്ക്ക് ഇതു വഴിയുണ്ടാകുന്ന നേട്ടങ്ങളാണ്.
പ്രധാനമന്ത്രി മാര്‍ച്ച് ആറിന് പൂനെ സന്ദര്‍ശിക്കുകയും പൂനെ മെട്രോ റെയില്‍ പദ്ധതിയുടെ ഉദ്ഘാടനം നിര്‍വഹിക്കുകയും ചെയ്യും

പ്രധാനമന്ത്രി ശ്രീ നരേന്ദ്ര മോദി 2022 മാര്‍ച്ച് 6 ന് പൂനെ സന്ദര്‍ശിക്കുകയും പൂനെ മെട്രോ റെയില്‍ പദ്ധതിയുടെ ഉദ്ഘാടനം നിര്‍വഹിക്കുകയും ചെയ്യും. വിവിധ വികസന പദ്ധതികളുടെ ഉദ്ഘാടനവും തറക്കല്ലിടലും അദ്ദേഹം നിര്‍വഹിക്കും. പൂനെ മുനിസിപ്പല്‍ കോര്‍പ്പറേഷന്റെ പരിസരത്ത് ശ്രീ ഛത്രപതി ശിവജി മഹാരാജിന്റെ പ്രതിമ രാവിലെ ഏകദേശം 11 മണിക്ക് പ്രധാനമന്ത്രി അനാച്ഛാദനം ചെയ്യും. 1850 കിലോഗ്രാം വെങ്കലം (ഗണ്‍മെറ്റല്‍) ഉപയോഗിച്ചാണ് ഏകദേശം 9.5 അടി ഉയരമുള്ള ഈ പ്രതിമ നിര്‍മ്മിച്ചിരിക്കുന്നത്. രാവിലെ ഏകദേശം 11.30ന് പ്രധാനമന്ത്രി പൂനെ മെട്രോ റെയില്‍ പദ്ധതിയുടെ ഉദ്ഘാടനം നിര്‍വഹിക്കും. പൂനെയിലെ നഗര ചലനാത്മകതയ്ക്ക് ലോകോത്തര പശ്ചാത്തല സൗകര്യങ്ങള്‍ ഒരുക്കുന്നതിനുള്ള ശ്രമമാണ് ഈ പദ്ധതി. ഈ പദ്ധതിയുടെ ശിലാസ്ഥാപനവും 2016 ഡിസംബര്‍ 24-ന് പ്രധാനമന്ത്രി തന്നെയാണ് നിര്‍വഹിച്ചത്. മൊത്തം 32.2 കിലോമീറ്ററുള്ള പൂനെ മെട്രോ റെയില്‍ പദ്ധതിയുടെ 12 കിലോമീറ്റര്‍ ദൈര്‍ഘ്യമുള്ള ഭാഗമാണ് പ്രധാനമന്ത്രി ഉദ്ഘാടനം ചെയ്യുന്നത്. 11,400 കോടിയിലധികം രൂപയാണ് പദ്ധതി പുര്‍ണ്ണ നിര്‍മ്മാണത്തിനായി ചെലവഴിക്കുന്നത്. ഗാര്‍വെയര്‍ മെട്രോ സ്‌റ്റേഷനിലെ പ്രദര്‍ശനത്തിന്റെ ഉദ്ഘാടനത്തിനും പരിശോധനയ്ക്കും ശേഷം അദ്ദേഹം അവിടെ നിന്ന് ആനന്ദ്‌നഗര്‍ മെട്രോ സ്‌റ്റേഷനിലേക്ക് മെട്രോ യാത്ര നടത്തും. ഏകദേശം ഉച്ചയ്ക്ക് 12 മണിയോടെ പ്രധാനമന്ത്രി വിവിധ വികസന പദ്ധതികളുടെ തറക്കല്ലിടലും ഉദ്ഘാടനവും നിര്‍വഹിക്കും. മുള-മുത നദി പദ്ധതികളുടെ പുനരുജ്ജീവനത്തിന്റെയും മലിനീകരണ നിയന്ത്രണത്തിന്റെയും തറക്കല്ലിടലും അദ്ദേഹം നിര്‍വഹിക്കും. 1080 കോടിയിലധികം രൂപ ചെലവില്‍ നദിയുടെ 9 കിലോമീറ്റര്‍ ഭാഗത്താണ് പുനരുജ്ജീവനം നടത്തുന്നത്. നദീതീര സംരക്ഷണം, മലിനജല ശൃംഖല തടയല്‍, പൊതു സൗകര്യങ്ങള്‍, ബോട്ടിംഗ് പ്രവര്‍ത്തനം തുടങ്ങിയ പ്രവര്‍ത്തനങ്ങള്‍ ഇതില്‍ ഉള്‍പ്പെടും. ''ഒരു നഗരം ഒരു സംഘാടകര്‍'' എന്ന ആശയം നടപ്പിലാക്കുന്നതിനാണ് മുള-മുത നദിയില്‍ 1470 കോടിയിലധികം രൂപ ചെലവില്‍ മലിനീകരണ നിവാരണ പദ്ധതി നടപ്പിലാക്കുന്നത്. ഈ പദ്ധതിക്ക് കീഴില്‍ ഏകദേശം 400 എം.എല്‍.ഡി സംയോജിത ശേഷിയുള്ള മൊത്തം 11 മലിനജല ശുദ്ധീകരണ പ്ലാന്റുകള്‍ നിര്‍മ്മിക്കും. ബാനേറില്‍ നിര്‍മ്മിച്ച ഇ-ബസ് ഡിപ്പോയുടെയും 100 ഇ-ബസുകളുടെയും ഉദ്ഘാടനവും പ്രധാനമന്ത്രി നിര്‍വഹിക്കും. പൂനെയിലെ ബലേവാഡിയില്‍ നിര്‍മ്മിച്ച ആര്‍.കെ ലക്ഷ്മണ്‍ ആര്‍ട്ട് ഗാലറി-മ്യൂസിയവും പ്രധാനമന്ത്രി ഉദ്ഘാടനം ചെയ്യും. മാല്‍ഗുഡി ഗ്രാമത്തെ അടിസ്ഥാനമാക്കിയുള്ള ഒരു ചെറിയ മാതൃകയാണ് മ്യൂസിയത്തിന്റെ പ്രധാന ആകര്‍ഷണം, ഓഡിയോ-വിഷ്വല്‍ ഇഫക്റ്റിലൂടെ അത് ജീവസുറ്റതുമാക്കും. കാര്‍ട്ടൂണിസ്റ്റ് ആര്‍ കെ ലക്ഷ്മണ്‍ വരച്ച കാര്‍ട്ടൂണുകളും മ്യൂസിയത്തില്‍ പ്രദര്‍ശിപ്പിക്കും. ഇതിനുശേഷം, ഉച്ചകഴിഞ്ഞ് ഏകദേശം 1:45ന് സിംബയോസിസ് യൂണിവേഴ്‌സിറ്റിയുടെ സുവര്‍ണ ജൂബിലി ആഘോഷത്തിന് പ്രധാനമന്ത്രി തുടക്കം കുറിയ്ക്കും.
സെന്ട്രല് അഗ്രിക്കള്ച്ചറല് യൂനിവേഴ്സിറ്റി ആക്റ്റ്, 1992 ഭേദഗതി ചെയ്യുന്നതിന് മന്ത്രിസഭ അനുമതി നല്കി

നാഗാലാന്ഡ് സംസ്ഥാനത്തെ സി.എ.യു. ഇംഫാലിന്റെ അധികാരപരിധിയില് കൊണ്ടുവരുന്നതിനായി സെന്ട്രല് അഗ്രിക്കള്ച്ചറല് യൂനിവേഴ്സിറ്റ് ആക്റ്റ് (സി.എ.യു.) 1992ല് ഭേദഗതി വരുത്തുന്നതിനു പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില് ചേര്ന്ന കേന്ദ്രമന്ത്രിസഭാ യോഗം അംഗീകാരം നല്കി. സി.എ.യു. ഇംഫാലിന്റെ അധികാരപരിധിയില് നാഗാലാന്ഡ് പെടുത്തുന്നതോടെ സംസ്ഥാനത്തെ കോളജ് ഓഫ് വെറ്ററിനറി സയന്സസ് മൃഗസംരക്ഷണരംഗത്ത് അനിവാര്യമായ വൈദഗ്ധ്യമുള്ള മനുഷ്യവിഭവം ലഭ്യമാക്കും. ഇത് ഈ മേഖലയുടെ സാമൂഹിക, സാമ്പത്തിക വളര്ച്ച സുസാധ്യമാക്കും. കോളജ് പുതിയ സാങ്കേതികവിദ്യ കര്ഷകര്ക്കു പരിചയപ്പെടുത്തുന്നതോടെ മൃഗങ്ങളെ വളര്ത്തുന്നതു കൂടുതല് ഉല്പാദനക്ഷമമായിത്തീരുകയും ചെയ്യും. വടക്കുകിഴക്കന് മേഖലയെ ആകെ ഉദ്ദേശിച്ചു സ്ഥാപിച്ചിട്ടുള്ള സി.എ.യു. മണിപ്പൂരിനെക്കൊണ്ടു നേട്ടമുണ്ടാക്കുന്നതിനു നാഗാലാന്ഡിനു സഹായകമാകും ഭേദഗതി.
ആയുഷ്മാൻ ഭാരത് ഡിജിറ്റൽ മിഷനെക്കുറിച്ചുള്ള നല്ല വാക്കുകൾക്ക് പ്രധാനമന്ത്രി ബിൽ ഗേറ്റ്സിന് നന്ദി പറഞ്ഞു

ആയുഷ്മാൻ ഭാരത് ഡിജിറ്റൽ മിഷനെക്കുറിച്ചുള്ള നല്ല വാക്കുകൾക്ക് പ്രധാനമന്ത്രി ശ്രീ നരേന്ദ്ര മോദി ബിൽ ഗേറ്റ്സിന് നന്ദി പറഞ്ഞു. Iബിൽ ഗേറ്റ്സിന്റെ ട്വീറ്റിന് മറുപടിയായി പ്രധാനമന്ത്രി പറഞ്ഞു: "ആയുഷ്മാൻ ഭാരത് ഡിജിറ്റൽ മിഷനെക്കുറിച്ചുള്ള നല്ല വാക്കുകൾക്ക് ബിൽഗേറ്റ്സിന് നന്ദി." ആരോഗ്യ അടിസ്ഥാനസൗകര്യങ്ങൾ മെച്ചപ്പെടുത്തുന്നതിന് സാങ്കേതികവിദ്യ പ്രയോജനപ്പെടുത്തുന്നതിൽ വളരെയധികം സാധ്യതകളുണ്ട്, ഈ ദിശയിൽ ഇന്ത്യ കഠിനമായി പ്രവർത്തിക്കുന്നു.
പുണെ മെട്രോ റെയില്‍ പദ്ധതി ഒന്നാം ഘട്ടത്തിന് മന്ത്രിസഭ അനുമതി നല്‍കി

പുണെ മെട്രോ റെയില്‍ പദ്ധതി ഒന്നാം ഘട്ടത്തിനു പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്ര മന്ത്രിസഭാ യോഗം അനുമതി നല്‍കി. രണ്ട് ഇടനാഴികളോടുകൂടി 31.254 കിലോമീറ്റര്‍ ദൈര്‍ഘ്യമുള്ളതായിരിക്കും പദ്ധതി. 11.420 കോടി രൂപയുടേതാണു മെട്രോ റെയില്‍ ഇടനാഴി പദ്ധതി. പുണെ മെട്രോപോളിറ്റന്‍ പരിധിയിലെ 50 ലക്ഷത്തോളം പേര്‍ക്കു പദ്ധതികൊണ്ടു ഗുണമുണ്ടാകും. വിശദമായ പദ്ധതി റിപ്പോര്‍ട്ട് പ്രകാരം ജോലി ആരംഭിച്ച് അഞ്ചു വര്‍ഷംകൊണ്ട് നിര്‍മാണം പൂര്‍ത്തിയാകും. പുണെ മെട്രോപോളിറ്റന്‍ പ്രദേശങ്ങളില്‍ ഏറ്റവും തിരക്കുള്ള റൂട്ടുകളിലൂടെ യാത്ര ചെയ്യുന്നവര്‍ക്ക് ഉപകാരപ്പെടുംവിധമാണു മെട്രോ റെയില്‍ പദ്ധതി ആസൂത്രണംചെയ്തിട്ടുള്ളത്. ഗതാഗതത്തിരക്കു കുറയ്ക്കുന്നതും വേഗമേറിയതും സൗകര്യപ്രദവും മാലിന്യരഹിതവും ചെലവു കുറഞ്ഞതും ഏറെ പേര്‍ക്ക് ആശ്രയിക്കാവുന്നതുമായ പാത ഒരു പ്രദേശത്തിന്റെ വികസനത്തിനും അഭിവൃദ്ധിക്കും സഹായകമാകും. മഹാരാഷ്ട്ര മെട്രോ റെയില്‍ കോര്‍പറേഷന്‍ (മഹാ-മെട്രോ) ആണു പദ്ധതി നടപ്പാക്കുക. ഇന്ത്യാ ഗവണ്‍മെന്റിനും മഹാരാഷ്ട്ര ഗവണ്‍മെന്റിനും തുല്യപങ്കാളിത്തമുള്ള കമ്പനിയായിരിക്കും ഇത്. കേന്ദ്ര ഗവണ്‍മെന്റും മഹാരാഷ്ട്ര ഗവണ്‍മെന്റും പങ്കാളികളായുള്ള നാഗ്പൂര്‍ മെട്രോ റെയില്‍ കോര്‍പറേഷന്‍ ലിമിറ്റഡ്, മഹാ മെട്രോ ആക്കി മാറ്റുകയാണു ചെയ്യുക. മുംബൈക്കു പുറത്തുള്ള മഹാരാഷ്ട്രയിലെ എല്ലാ മെട്രോ പദ്ധതികളുടെയും നടത്തിപ്പു ചുമതല ഈ കോര്‍പറേഷനായിരിക്കും. ഡെല്‍ഹി, ബംഗളുരു, ചെന്നൈ, കൊച്ചി, നാഗ്പൂര്‍ തുടങ്ങിയ സ്ഥലങ്ങളിലെ മെട്രോ റെയില്‍ പദ്ധതികളില്‍നിന്നു പാഠങ്ങള്‍ ഉള്‍ക്കൊണ്ടാണു പുണെ മെട്രോ പദ്ധതി നടപ്പാക്കുക.
ലിംഗ സമത്വത്തോട് ഐക്യദാര്ഡ്യം  പ്രകടിപ്പിച്ച്

സംയുക്ത പോസ്‌റ്റേജ് സ്റ്റാമ്പ് പുറത്തിറക്കും ലിംഗ സമത്വത്തോട് ഐക്യദാര്ഡ്യം പ്രകടിപ്പിച്ച് ഐക്യരാഷ്ട്രസഭയുടെ ആഭിമുഖ്യത്തില്‍ നടക്കുന്ന പ്രചാരണ പരിപാടിയോടനുബന്ധിച്ച് യുണൈറ്റഡ് നാഷന്സ്ര പോസ്റ്റല്‍ അഡ്മിനിസ്‌ട്രേഷനും പോസ്റ്റല്‍ ഡിപ്പാര്ട്ടു മെന്റും സംയുക്തമായി ‘വിമണ്‍ ഹി ഫോര്‍ ഷി’ പോസ്‌റ്റേജ് സ്റ്റാമ്പ് പുറത്തിറക്കുന്നതിനെക്കുറിച്ച് പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്ന്ന് കേന്ദ്ര മന്ത്രിസഭായോഗത്തെ ധരിപ്പിച്ചു. ഇതിനായി യുണൈറ്റഡ് നാഷന്സ്ന പോസ്റ്റല്‍ അഡ്മിനിസ്‌ട്രേഷനും പോസ്റ്റല്‍ ഡിപ്പാര്ട്ടു മെന്റും 2016 ഫെബ്രുവരിയില്‍ ധാരണാപത്രം ഒപ്പുവെച്ചിരുന്നു. അന്താരാഷ്ട്ര വനിതാ ദിനത്തിലാണ് 20 എസ്. ഇ ടെനന്റ് ഷീറ്റ്‌ലെറ്റ്്, രണ്ടു സ്റ്റാമ്പുകളുടെ മിനിയേച്ചര്‍ ഷീറ്റ് എന്നീ മാതൃകകളില്‍ സ്റ്റാമ്പുകള്‍ പുറത്തിറക്കുക. ലോകമെമ്പാടുമുള്ള വനിതകളുടെ ശാക്തീകരണത്തിനായാണ് ഇത് സമര്പ്പി ച്ചിരിക്കുന്നത്.
ദേശീയ ബാലികാ ദിനത്തില്‍ പ്രധാനമന്ത്രിയുടെ സന്ദേശ

ദേശീയ ബാലികാ ദിനത്തോടനുബന്ധിച്ച് പ്രധാനമന്ത്രി ശ്രീ.നരേന്ദ്ര മോദി നല്‍കിയ സന്ദേശത്തിന്റെ പൂര്‍ണ്ണരൂപം: ‘പെണ്‍കുട്ടികളുടെ അസാധാരണ നേട്ടങ്ങള്‍ ആഘോഷിക്കുന്നതിനുള്ള അവസരമാണ് ദേശീയ ബാലികാ ദിനം. വിവിധ മേഖലകളില്‍ അവരുടെ മികവ് നമ്മെ അഭിമാനിതരാക്കുന്നു. പെണ്‍കുട്ടികള്‍ക്കെതിരായ വിവേചനം അവസാനിപ്പിക്കേണ്ടതും അവര്‍ക്ക് തുല്യ അവസരം ഉറപ്പുവരുത്തുകയും ചെയ്യേണ്ടത് അനിവാര്യമാണ്. ലിംഗഭേദത്തില്‍ അധിഷ്ഠിതമായ സ്ഥിരം സങ്കല്‍പ്പങ്ങളെ വെല്ലുവിളിക്കാനും ലിംഗാവബോധവും ലിംഗസമത്വവും പ്രോത്സാഹിപ്പിക്കാനുള്ള പ്രതിബദ്ധതയും നമുക്ക് ആവര്‍ത്തിച്ച് വ്യക്തമാക്കാം’.